句  其二○
作者：吳沆
朝代：宋

paragraphs: 霜皮圍四十，水擊黑三千。
……山河歸整頓，天地入陶甄。
……但存忠貫日，未問寫凌烟。
……遠吸金莖露，高攀玉井蓮。
……風度優囊笏，恩光遶賜鞭。
……李唐光夾日，炎漢赫中天。
……共承天柱折，獨斡斗杓旋。
……懷古歌鴻雁，傷今拜杜鵑。
……王氣周旋內，胡塵笑語邊。
……浮雲開斥堠，飛鳥避戈鋋。
……蜀道開天險，雄誇億萬年。
停空蟠瑞氣，蓋代出真賢。
……國多艱難盡，公歸早晚遄。
願爲元結頌，磨石待高鎸。